CELEX: 62015TN0730
Language: fi
Date: 2015-12-18 00:00:00
Title: Asia T-730/15 P: Valitus, jonka DI on tehnyt 18.12.2015 virkamiestuomioistuimen asiassa F-113/13, DI v. EASO, 15.10.2015 antamasta määräyksestä

14.3.2016   
            
            
               FI
            
            
               Euroopan unionin virallinen lehti
            
            
               C 98/46
            
         Valitus, jonka DI on tehnyt 18.12.2015 virkamiestuomioistuimen asiassa F-113/13, DI v. EASO, 15.10.2015 antamasta määräyksestä
   (Asia T-730/15 P)
   (2016/C 098/61)
   Oikeudenkäyntikieli: englanti
   
      Asianosaiset
   
   
      Valittaja: DI (Bukarest, Romania) (edustajat: asianajajat I. Vlaic ja G. Iliescu)
   
      Muu osapuoli: Euroopan turvapaikka-asioiden tukivirasto (EASO)
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan kokonaisuudessaan virkamiestuomioistuimen asiassa F-113/13 15.10.2015 antaman määräyksen
            
         
               —
            
            
               hyväksymään tämän valituksen
            
         
               —
            
            
               kumoamaan EASOn päätöksen irtisanoa valittaja ja näin ollen velvoittamaan EASOn kumoamaan kaikki mainitun päätöksen oikeusvaikutukset ja palauttamaan tosiasiallisen tilanteen
            
         
               —
            
            
               velvoittamaan EASOn maksamaan valittajalle 90 000 euroa korvauksena aineellisesta vahingosta ja 500 000 euroa korvauksena henkisestä kärsimyksestä, ja
            
         
               —
            
            
               velvoittamaan EASOn korvaamaan kaikki valittajan oikeudenkäyntikulut, jotka aiheutuivat hänen edustamisestaan virkamiestuomioistuimessa asiassa F-113/13 ja tulevat aiheutumaan tästä valituksesta.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kolmeen valitusperusteeseen.
   
               1)
            
            
               Ensimmäinen valitusperuste, joka perustuu siihen, että valittajan nostama kanne täytti tutkittavaksi ottamisen edellytykset ja oli perusteltu, koska siinä noudatettiin hallinnollisessa valituksessa mainittujen perusteiden, perusteluiden ja tosiseikkojen ja virkamiestuomioistuimelle yksityiskohtaisesti esitettyjen perusteiden, perusteluiden ja tosiseikkojen välisen vastaavuuden vaatimusta.
            
         
               2)
            
            
               Toinen valitusperuste, joka perustuu siihen, että oikeudenmukaista oikeudenkäyntiä koskevaa periaatetta on loukattu ja siihen, että oikeudenkäyntiä edeltävässä vaiheessa ei tehty puolueetonta arviointia. Valittajan hallinnollisen menettelyn aikana tekemän valituksen hylkäsi sama henkilö kuin se, joka alun perin oli päättänyt hänen irtisanomisestaan.
            
         
               3)
            
            
               Kolmas valitusperuste, joka perustuu siihen, että virkamiestuomioistuin loukkasi yhdenvertaisen kohtelun periaatetta.